**FELHASZNÁLÁSI SZERZŐDÉS**

 **dobozos szoftverre**

Amely létrejött egyrészről

**…………………………….**(székhely: ……………………….., cégjegyzékszám: ……………,

adószám: …………………………), mint megrendelő, a továbbiakban: **„Megrendelő”**

másrészről

az **………………** (székhely: …………………..., cégjegyzékszám: ……………………… adószám: ……………….), mint szolgáltató, a továbbiakban: **„Szolgáltató”**

- Megrendelő és Szolgáltató a továbbiakban együttesen: **„Felek”**-

között alulírott napon és helyen az alábbi feltételekkel.

**I. A szerződés tárgya**

1.1 A „…….. szoftver” Szolgáltató által egyedileg fejlesztett dobozos ………..szoftver (a továbbiakban: „Szoftver”), amely Szolgáltató kizárólagos tulajdonát képezi. A Szoftver a szerzői jog, valamint egyéb, a szellemi tulajdonra vonatkozó törvények védelme alatt áll, azok jogosultja a Szolgáltató.

Szolgáltató tulajdonát képezi a Szoftver, valamint a Szoftver valamennyi („online” és nyomtatott) dokumentációja, ill. ezek bármilyen formában rögzített minden fajtája.

1.2 A Szoftver egyes funkcióinak részletes leírását a Szoftverrel egyidejűleg átadott felhasználói leírás tartalmazza, amelynek használati joga a Licencben benne foglaltatik.

**II. A felhasználási jogok**

2.1 Szolgáltató, mint a Szoftver kizárólagos jogtulajdonosa a Szoftverre vonatkozó határozatlan időtartamra szóló, korlátozott, nem kizárólagos és át nem ruházható felhasználói jogot biztosít Megrendelő részére a jelen Szerződésben meghatározott díj Megrendelő általi maradéktalan megfizetésével.

2.2 Szolgáltató jelen Szerződés keretében legfeljebb …… felhasználóra meghatározott licencet (a továbbiakban: „Licenc”) ad át Megrendelőnek, azonban a Szoftver vagy bármely elemének tulajdonjogát nem ruházza át. Megrendelő köteles gondoskodni arról hogy a felhasználók száma ne haladja meg a jelen Szerződésben engedélyezettet.

2.3 Szolgáltató jelen Szerződés keretében a Szoftver forráskódját nem adja át a Megrendelő részére.

2.4 Megrendelő nem jogosult a Licencet a Szolgáltató előzetes írásbeli engedélye nélkül harmadik személynek részben vagy egészben átengedni, valamint nem jogosult a Szoftvert semmilyen jogcímen harmadik személynek a tulajdonába, birtokába vagy használatába adni.

2.5 Megrendelő nem jogosult a Szoftver módosítására és/vagy továbbfejlesztésére, többszörözésére, forgalmazására, valamint nem fejtheti vissza, nem választhatja szét, vagy nem szerelheti szét a Szoftvert, továbbá nem jogosult sem közvetlen, sem közvetett módon visszafejteni programkódot és nem kutathat forráskód, objektumkód vagy alapstruktúrák, ötletek, algoritmusok után. A Szoftvert Megrendelő csak saját belső üzleti céljaira használhatja fel.

2.6 Megrendelő tudomásul veszi, hogy a Szoftver használatához elengedhetetlen annak regisztrálása a Szolgáltató által biztosított regisztrációs kulccsal. A regisztráció menetét a Szoftver mellékletét képező leírás tartalmazza.

2.7 Megrendelő a Szoftvert csak rendeltetésszerűen használhatja, a felhasználói leírásban foglaltak teljes körű betartása mellett.

2.8 Megrendelő köteles megakadályozni, hogy illetéktelen személy a Szoftverhez hozzáférjen, a Szoftvert használja, vagy lemásolja.

**III. Felhasználási díj**

3.1 A felhasználási jogok biztosításáért Megrendelő felhasználási díjat köteles fizetni a Szolgáltató részére, amely felhasználási díj a Szolgáltató által jelen Szerződés alapján vállalt kötelezettségeinek teljesítésével összefüggésben felmerült díjat és költséget tartalmazza.

3.2 A felhasználási díj összege: ……………………,- Ft, azaz …………………………forint, amelyet Megrendelő a Szoftver átadás-átvételekor köteles megfizetni Szolgáltató részére.

3.3 Szolgáltató a 3.2 pontban meghatározott díjról díjbekérőt állít ki, Megrendelő köteles a díjbekérő alapján a felhasználási díjat a Szolgáltató ……………………………számú bankszámlájára történő átutalással.

Szolgáltató a beérkezett felhasználási díjról kiállítja a számlát, amelyet a Szoftverrel egyidejűleg ad át Megrendelő részére.

**IV. Felelősség**

4.1 Szolgáltató kijelenti, hogy a Szoftvert, mint saját szellemi terméket jogosult forgalmazni, és az általa átadott Szoftveren harmadik személynek nincs olyan joga, jogosultsága, amely a Megrendelő a jelen szerződéssel biztosított felhasználási jogát korlátozná, vagy kizárná.

4.2 Szolgáltató vállalja, hogy a Megrendelő általi átvételt követő ……. hónapon át a Szoftver - annak fizikai kivitelezése tekintetében - megfelel a Szoftverhez tartozó dokumentációban megadottaknak.

A felmerülő hibák kivizsgálását és kijavítását a bejelentéstől számított legkésőbb … napon belül megkezdi, amennyiben az telefonos segítségnyújtással, vagy elektronikus úton történő adatküldés alapján történő javítással nem javítható ki.

4.3 Szolgáltató a Szoftver komplex jellegéből adódóan nem garantálja, hogy a Szoftver teljesen hibamentesen vagy bárminemű zavar nélkül működik, továbbá hogy az minden berendezéssel és szoftver konfigurációval kompatibilis.

4.4 A Szoftverrel kapcsolatban a Szolgáltató felelőssége nem terjed ki olyan károk megtérítésére (beleértve bármely olyan közvetett vagy közvetlen kárt, illetve veszteséget, ideértve az adatvesztést, üzleti haszon elmaradását is), amelyek a Szoftver használatából vagy nem használhatóságából származnak.

4.5 Megszűnik a Szolgáltató felelőssége a Szoftverrel kapcsolatban a nem rendeltetésszerű vagy illetéktelen használat esetén, továbbá akkor is, ha a Megrendelő vagy harmadik személy a Szolgáltató előzetes beleegyezése nélkül a Szoftvert módosítja, vagy más módon megváltoztatja, továbbá

4.6 Szolgáltató a jelen Szerződés bármely pontja alapján fennálló felelőssége minden esetben legfeljebb a Megrendelő által a Szoftverért fizetett összeghatár erejéig terjed.

4.7 Amennyiben Megrendelő a jelen Szerződés 2.4 pontjában foglalt előírásokat megszegve lehetővé teszi, hogy harmadik személy a Szoftvert engedély nélkül használja, a szerződésszegésével összefüggésben okozott károk megtérítésére köteles.

**V. A Szerződés hatálya, megszűnése**

A jelen Szerződés a Felek általi aláírással egyidejűleg lép hatályba, és határozatlan időtartamra köttetik.

**VI. Vegyes és záró rendelkezések**

6.1 Felek megállapodnak, hogy jelen szerződést csak közös megegyezéssel és kizárólag írásban módosíthatják, illetve egészíthetik ki.

6.2 Jelen megállapodásban nem szabályozott kérdésekben a szerzői jogról szóló 1999.évi LXXVI. Tv., valamint a Polgári Törvénykönyvről szóló 2013. évi V. törvény rendelkezései az irányadóak.

A szerződő felek a jelen megállapodást elolvasás és értelmezés után – mint akaratukkal mindenben megegyezőt – jóváhagyólag, és felhatalmazással rendelkező jogszerű képviselőjük útján aláírták.

Kelt: ……………………………………………………..